**Velo – foto orientēšanās Limbažu novadā**

**“ Tēvu dienas velo orientēšanās** ”

Nolikums

**Mērķis:**

Popularizēt riteņbraukšanu Limbažu novada iedzīvotājiem kā interesantu un ikvienam pieejamu aktīvās atpūtas un veselības veicinošu sporta veidu.

Popularizēt eko- velo tūrismu kā izzinošu procesu, ar ilgtspējīgu attīstību un videi draudzīgāko aktīvās atpūtas formu.

Popularizēt Limbažu novada zaļos dzelzceļus.

Iesaistīt iedzīvotājus Limbažu novada izzināšanai, popularizēt orientēšanās sportu.

**Vieta un laiks.**

Sacensības notiks pa Limbažu un Limbažu novada koplietošanas ceļiem 2022.gada 11. septembrī.

Dalībnieku reģistrācija Limbažos, Burtnieku kvartālā, no plkst. 09:00- 10:00

Starts – 10:00

Finišs - 14:00

Starts un finišs Limbažos, Burtnieku kvartālā.

**Vadība.**

Sacensības organizē un vada Limbažu novada p/a “Alda” un ”Lauta”, tel. num. Jānis – 26142812, Ingus -28359057, Kristīne-28284350

**Dalībnieki.**

Sacensībās var piedalīties jebkurš aktīva dzīvesveida cienītājs.

Maksimālais dalībnieku skaits komandā – 5, bet ne mazāks kā 2 personas, kuriem ir velosipēdista vai autovadītāja tiesības. Viens no komandas dalībniekiem ir kapteinis, kurš uzņemas atbildību par komandu.

Velosipēdam jābūt nokomplektētam atbilstoši CSN prasībām.

Pasākuma laikā dalībniekiem jāievēro visi ceļu satiksmes noteikumi.

Dalībnieki līdz 14.g.vec. var piedalīties tikai vecāku, aizbildņu uzraudzībā, no 15-17.g.vec. pirms starta ir jāiesniedz rakstiska vecāku atļauja, norādot vecāku tel. num., ja organizatoriem rodas bažas par patiesumu.

Dalībnieks piesakot sevi sacensībām, apliecina, ka viņam ir nepieciešamās iemaņas braukšanai ar velosipēdu un apliecina, ka neiebilst pasākuma laikā

uzņemto fotogrāfiju un video materiālu izmantošanai mārketinga un reklāmas

aktivitātēm.

Par veselības stāvokli katrs dalībnieks ir atbildīgs personīgi, kā arī ir atbildīgs par savu rīcību sacensību laikā, tās izraisītajām sekām un nodarītajiem zaudējumiem.

Organizatori var nepielaist komandu startam, ja rodas aizdomas, ka kāds dalībnieks atrodas alkohola vai citu apreibinošu vielu ietekmē, tad ekipāža tiek diskvalificēta un dalības maksa netiek apmaksāta.

**Kārtība.**

Reģistrējoties, komandas saņem karti ar atzīmētām kontrolpunktu

atrašanās vietām. Kontrolpunktiem ir dažādas punktu vērtības no 1-4 punktiem.

**Vienam dalībniekam jābūt telefonam ar patstāvīgu internetu un instalētu QR kodu lasītāju.**

Sacensību maksimālais maršruts aptuveni ir 35km,

bet tikai no dalībniekiem pašiem ir atkarīgs cik un kurus kontrolpunktus

komanda apmeklēs un cik ilgā laikā (maksimums 4h)

Sacensību laikā komandai jāatrod kartē atzīmētie KP un ar QR kodu lasītāju jānolasa.

Kontrolpunktu atrašanas secība un maršruts nav noteikts.

Sacensības notiek, ja startē vismaz 5 komandas.

**Vērtēšana.**

Rezultātu nosaka, summējot punktus par atrastajiem kontrolpunktiem un paveiktajiem uzdevumiem.

Par katru kavēto minūti tiek zaudēts viens punkts. Jāierodas visiem dalībniekiem kopā.

Vienādu punktu gadījumā, par labāko tiks uzskatīta komanda, kura ātrāk veikusi maršŗutu.

Izstāšanās gadījumā, dalībniekam par to ir jāpaziņo organizatoriem.

**Pieteikumi**

Komandu pieteikumi jāiesniedz līdz 11.septembrim plkst. 09:00, <https://ej.uz/tevadienasvelo> norādot- komandas nosaukumu, kapteiņa vārds, uzvārds, telefona num.

**Dalības maksa**

Dalības ir bez maksas.

**Apbalvošana:**

Dalībnieki tiek apbalvoti 30 min .laikā pēc pēdējās finišējušās komandas.

Sacensību rezultāti tiks publicēti Limbažu novada mājaslapā limbazi.lv